laion/Wikipedia-Exotic huggingface dataset:
Riiklik Juurdlusbüroo (Ukraina)

Riiklik Juurdlusbüroo (ukraina keeles Державне бюро розслідувань) on Ukraina riigiametnike sooritatud kuritegusid uuriv õiguskaitseorgan. DBR-i ülesandeks sai riigiametnike kuritegude uurimine. President Volodõmõr Zelenskõi allkirjastas 2019. aasta detsembris seaduse, mis nägi ette muudatusi DBR-i struktuuris ja asutuse juhtkonna väljavahetamise. Alates sõjategevuse algusest uuris DBR riigireetmisega seotud juhtumeid. Ukraina Rahvuslik Korruptsioonivastane Büroo УКАЗ ПРЕЗИДЕНТА УКРАЇНИ №691/2021. Про призначення О.Сухачова Директором Державного бюро розслідувань, 31.12.2021. The SBI: Ukraine’s Civilian Security Sector reform will not be complete without it - EUAM Ukraine, 15.03.2018 (vaadatud: 02.04.2019) Зеленский подписал закон о ГБР, по нему будет уволен Роман Труба - Liga Novosti, 24.12.2019 Темна конячка з прокуратури: Хто такий новий в.о. директора ДБР Олексій Сухачов - Depo.ua, 22.09.2020 (vaadatud: 26.09.2020) УКАЗ ПРЕЗИДЕНТА УКРАЇНИ №691/2021. Про призначення О.Сухачова Директором Державного бюро розслідувань, 31.12.2021. КОНСТАНТИН КАТЫШЕВ. ГБР открыло 230 дел о госизмене 15.04.2022 (vaadatud: 15.04.2022) Павел Калашник. Если не внести изменения в закон о Госбюро расследований, дела Майдана передадут в пустоту — адвокат - Hromadske, 11.11.2019 (vene keeles) ГБР создало новый следственный отдел для дел Майдана - Lb.ua, 18.11.2019 (vene keeles) Генпрокуратура передала все свои дела в производство ГБР, НАБУ, СБУ и Нацполицию - Lb.ua, 20.11.2019 (vene keeles) ЮРИЙ БУТУСОВ. Справедливость необходима - Korrespondent.net, 22.11.2019 (vene keeles) Павел Калашник. НАЗК: экс-адвокат Януковича Бабиков имеет конфликт интересов в Госбюро - Hromadske, 11.04.2020 (vene keeles)
Runguse keel

Runguse keel on austroneesia keel, mida räägivad rungused Malaisias Kalimantani saarel. Seda räägib umbes 55 000 inimest. Runguse keele lähedased sugulaskeeled on kimaragangi ja tobilungi keel, mida mõned peavad ühe keele murreteks. https://www.ethnologue.com/language/drg https://glottolog.org/resource/languoid/id/rung1259
Hakassia Vabariigi lipp

Hakassia Vabariigi lipp on Venemaa Föderatsiooni koosseisu kuuluva Hakassia Vabariigi lipp. Praegune lipp võeti kasutusele 24. septembril 2003. Plagu on ristkülik, mis on jagatud neljaks laiuks (kolm horisontaalset ja üks vertikaalne). Vertikaalne roheline laid paikneb lipul varda pool, ning tema laius moodustab lipu kõrgusest 1:3, laiu keskel on kollane päikesemärk, universumi sümbol. Ülejäänud lipu väli on jagatud võrdselt kolmeks horisontaalseks laiuks (sinine, valge ja punane). Lipu laiuse ja pikkuse suhe on 1:2. Algselt olid horisontaalsete laidude värvid samas järjekorras nagu Venemaa lipul. See rõhutas, et Hakassia on Venemaa föderatsiooni subjekt. 2003. aastal muudeti lipul värvide järjekorda, nimelt sinine ja valge vahetasid omavahel kohad. See muutus tehti selleks, et Hakassia lipp ei kordaks Venemaa lippu. Roheline sümboliseerib igavest elu, taigat, kevadist steppi, aasasid, taassündi, sõprust ja vendlust hakassi rahvaste vahel, ning on traditsiooniline Siberi värv. Päikesemärk pärineb iidsetelt kivijoonistustelt, mida on leitud ainult Hakassia territooriumilt. Hakassia Vabariigi vapp Hakassia Vabariigi sümboolika Hakassi Vabariigi ametlikul kodulehel (vene keeles) Riiklik sümboolika: Hakassia Vabariik – Abakan (vene keeles) Hakassia Vabariigi lippust Geraldika.ru veebilehel
Varese Euroopa Kool

Varese Euroopa Kool (inglise European School Varese, ladina Scuola Europea Varese) on Itaalias Varese linnas tegutsev Euroopa Koolide süsteemi kuuluv kool, kus õpivad peamiselt Euroopa Liidu institutsioonide töötajate lapsed. Kool asutati 1960. Enne 2016 on koolis õpetatud ka eesti keelt. Koduleht Varese Euroopa Kool. Eesti Instituudi veebisait.
Tartu rahuleping (1564)

Tartu rahuleping oli Liivi sõja ajal septembris 1564 Venemaa ja Rootsi vahel Tartus sõlmitud vaherahuleping, millega Venemaa tunnistas Tallinna, Pärnu, Paide ja teiste Eestimaal asuvate alade ja linnuste Rootsi võimu alla minekut.[viide?] Leping pidi kestma seitse aastat. Hübner, Eckhard (1998). "Zwischen alle Fronten: Magnus von Holstein als König von Livland". Hübner, Eckhard; Klug, Ekkehard; Kusber, Jan (toim-d). Zwischen Christianisierung und Europäisierung. Beiträge zur Geschichte Osteuropas in Mittelalter und früher Neuzeit. Festschrift für Peter Nitsche zum 65. Geburtstag. Quellen und Studien zur Geschichte des östlichen Europa (German). Kd 51. Stuttgart: Steiner. Lk 313–334 [318]. ISBN 3-515-07266-7.{{cite book}}: CS1 hooldus: tundmatu keel (link)
Dmitri Davõdov

Dmitri Leonidovitš Davõdov (vene keeles Дмитрий Леонидович Давыдов; sündinud 22. veebruaril 1983 Amgas Amga rajoonis Jakuudi ANSV-s) on Sahha pedagoog ja filmilavastaja. Tema isa oli jakuut ja ema venelanna. Lapsepõlv möödus Amgas. Lõpetas Nerjungri Humanitaarkolledži algklasside õpetaja erialal. Päras lõpetamist töötas Tšaptšõlganis Amga ulussis asuvas kohalikus keskkoolis algklasside õpetajana. Hiljem sai ta selle kooli direktoriks. Tegeles hobi korras videote filmimisega ja juhatas koolis videofilmi harrastusklubi. Huvi filmirežissuuri vastu viis ta otsuseni ise mängufilm teha. Davõdov kirjutas 2014. aastal draamafilmi "Тыалга кытыастар кутаа" ('Lõke tuule käes'; vene keeles "Костер на ветру") stsenaariumi. Kui viimane valmis sai, läks poolteist kuud võttemeeskonna ja näitlejate leidmiseks. Näitlejad kutsus ta Amga rahvateatrist, võttemeeskonna liikmed leidis Jakutskist. Jakuudikeelne film tuli Jakuutias linale 2016. aastal. 2016. aastal näidati filmi (ingliskeelse pealkirjaga "Bonfire") filmifestivalidel mitmel pool maailmas: Lõuna-Koreas Busanis (Busani rahvusvaheline filmifestival), Austraalias Brisbane'is, Uus-Meremaal, Soomes. Sama aasta oktoobris pälvis film Toronto põlisrahvaste filmifestivalil parima draamafilmi auhinna. Filmi üleriigiline esilinastus toimus 2017. aastal Omskis Venemaa rahvuslikul debüütfilmide festivalil Dviženije, kus film sai kolm auhinda: parima režissööri ja parima meesosatäitja auhinna ning Omski kuberneri eriauhinna. 2020. aastal valmis Davõdovi käe all film "Pugalo" ("Пугало" – 'hirmutis'), mis võitis samal aastal Sotšis filmifestivali Kinotavr peaauhinna. 2020 – Sahha (Jakuutia) Vabariigi teeneline kunstitegelane Дмитрий Давыдов. vokrug.tv Как сельский учитель из Якутии покорил мировые кинофестивали. ria.ru, 4. mai 2017 Inuit, Arctic films big winners at 2016 imagineNATIVE festival. cbc.ca, 24. oktoober 2016 Лауреаты «Движение» 2017. dvijenie.org Dmitri Davõdov andmekogus IMDb (inglise) Дмитрий Давыдов, режиссер кинофильма "Костер на ветру". YouTube, 1. märts 2017
Tšaptšõlgan

Tšaptšõlgan (jakuudi keeles Чапчылҕан; vene keeles Чапчылган) on küla Venemaa idaosas Sahha Vabariigis Amga ulussis, Tšaptšõlgani naslegi halduskeskus. Elanikke 690 (2010). Tšaptšõlgan asub Kesk-Jakuutia kaguosas Amga jõe vasakkaldal, kuid jõeni küla piirid ei ulatu. Tšaptšõlgan jääb ulussi halduskeskusest Amgast maanteed pidi 3 km kirde suunas. Külast üks kilomeeter lõunasse jääb naslegi teine asula Promkombinat. Kagus piirneb Tšaptšõlgan Tšaptšõlgani järvega. Filipp Lobanovi nimelises Tšaptšõlgani Keskkoolis (algkool 1957–1978, 8-klassiline kool 1978–1986, mittetäielik keskkool 1986–1999, alates 1999 keskkool) õpib üle 70 õpilase ja töötab 26 õpetajat. Kooli direktor on Dmitri Davõdov. Veebipõhine kaarditarkvara Google Maps ei anna Tšaptšõlgani kohta mingeid andmeid. Satelliidipilt selles asukohas on hägustatud. Чапчылганская средняя общеобразовательная школа. old.sakha.gov.ru Tšaptšõlgani naslegi kaart. sakhagis.ru
Alevi tänav

Alevi tänav on tänav mitmes Eesti linnas ja alevikus: Alevi tänav Rakveres Alevi tänav Tabivere alevikus Alevi tänav Tallinnas Kesklinna linnaosas Kitseküla asumis Alevi tänav Tartus Karlova linnaosas Alevi tänav on kahes külas: Imaveres ja Mustjalas.
Sorbi tähestik

Sorbi tähestiku alus on ISO põhiline ladina tähestik, kuid kasutatakse ka diakriitikuid (nt akuutne aktsent ja haak), mis sarnanevad tšehhi ja poola tähestikus olevatega. Standardkood sorbi tähestikule on ISO 8859-2 (Latin-2). Enamikku tähtedest kasutatakse mõlemas sorbi keeles, kuid mõningaid tähti kasutatakse ainult kas ülemsorbi keeles või alamsorbi keeles. Tabelis on antud terviklik tähestik, seetõttu tuleb jälgida märkusi, milliseid tähti kasutatakse ainult ühes või teises keeles. Ülejäänud tähed on mõlemal keelel ühised. Alamsorbi tähestiku varasem versioon sisaldas tähti b́, ṕ, ḿ ja ẃ, mida kasutati palataliseeritud labiaalide tähistamiseks. Tänapäeval on need asendatud digraafidega bj, mj, pj ja wj. Sorbi ortograafia sisaldab ka kahte sellist digraafi, mis on liigitatud eraldi tähtedeks ja millel on oma nimetus. Seetõttu on need samaväärsed ülaltoodud tähtedega. Need on: Digraaf ch järgneb h-le ning dź d-le (tähestikulises järjekorras). Asub põhimorfeemi alguses enne täishäälikut, nagu näiteks sõnades zachod, přichod; chodźić, chory. "Sorbi keele ja tähestiku tutvustus keeleõppe portaalis Omniglot". Vaadatud 29.05.2019. "Ülem- ja alamsorbi keele tähestikud koos näidetega". 2007. Originaali arhiivikoopia seisuga 29.06.2018. Vaadatud 29.05.2019.
Loomakliinik

Loomakliinik (ka loomaravila, veterinaarravila) on kliinik, kus ravitakse loomi. Loomakliinik võib olla riiklik või erakliinik. Kliinikutes osutatakse muu hulgas järgmisi teenuseid: ravi, kirurgia, vaktsineerimine, kiibistamine, erinevad diagnostilised uuringud, Eesti Maaülikooli loomakliinik Loomaarstid Kask ja Michelson Tiina Toometi Kliinik Västriku Loomakliinik
Ruhnu küla

Ruhnu on Ruhnu valla ja Ruhnu saare ainuke küla, asukohaga Saare maakonnas. Ruhnu vald Maa-amet, vaadatud 21.11.2020. Statistikaamet, vaadatud 21.07.2023. Eesti haldus- ja asustusjaotuse klassifikaator, vaadatud 9.06.2014.
Tyszkiewicz

Tyszkiewicz on Poola aadlisuguvõsa, mis pärineb Ruteeniast Leedu suurvürstiriigi aegadest. Suguvõsa valdusi: Tyszkiewiczi palee (Varssavis) Tyszkiewiczi loss (Leedus Palangas) Tyszkiewiczi loss (Leedus Kretingas) Lentvarise mõis Užutrakise mõis Astrava loss (Leedus Biržais Astravase linnaosas).
Rieti

Rieti on linn ja vald Itaalias Lazio maakonnas Rieti provintsis. Linnas elab umbes 48 000 inimest. 1785 sai linn kannatada maavärinas. 1798 sõdisid linna ümbruses Napoleoni väed. Linna keskel olevat San Rufo väljakut peetakse tavapäraselt Itaalia geograafiliseks keskpunktiks. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it
Entsefaliit

Ajupõletik ehk entsefaliit (ladina ja inglise keeles encephalitis) on põletikuline ajuaine haigus, mida põhjustab haigusetekitaja otsene tungimine ajukoesse või immuunsüsteemi ülitundlikkusreaktsioon (autoimmuunne entsefaliit) viiruse või võõrvaigu suhtes. Riskirühma kuuluvad nõrga immuunsüsteemiga inimesed, vanemad täiskasvanud (üle 60-aastased) ja väga noored lapsed, teatud piirkonnas elavad elanikud (sääskede või puukide kaudu levivad haigused) vastavalt aastaajale (suvel suurem võimalus haigusse nakatuda Eestis). Entsefaliiti on võimalik ennetada vaktsiinidega. 2015. aastal hinnati, et entsefaliiti põdes või selle tagajärgede all kannatas 4,3 miljonit inimest ning see haigus põhjustas 150 000 surmajuhtumit kogu maailmas. Sümptomid on järgmised: kõrge palavik, peavalu, krambid, teadvushäire, süljenäärme turse (mumps), nahalööve (leetrid), lihasevalu, jõuetus, tasakaaluhäired, tundlikkushäired, ühe kehapoole halvatus. Tekkepõhjusteks võivad olla puugid (puukentsefaliit), herpesviirus, leetrid, mumps. krambid, hallutsinatsioonid, kõnehäired, mäluprobleemid, kuulmisprobleemid. Prognostiliselt on tähtis kiire haiglaravi alustamine ja haige seisundi stabiliseerimine. Kõige raskemini kulgeb haigus tavaliselt lastel, neil esineb ka rohkem entsefaliidijärgseid jääknähte. Keskmiselt 1/3 entsefaliiti haigestunutest terveneb täielikult. Ravima hakatakse sümptomeid: spetsiifiline ravi haiglas herpesviiruse vastu mõned vajavad kunstlikku hingamist voodirežiim palaviku alandamine vedeliku tasakaalu jälgimine krampidevastane ravi. "Entsefaliit". "Encephalitis". "Entsefaliit" (PDF). Originaali (PDF) arhiivikoopia seisuga 20. august 2016. "Entsefaliidil on puukide kõrval teisigi tekitajaid" ERR Novaator, 22. veebruar 2022
Los Angeles Times

Los Angeles Times (lühendatult LA Times) on USA ajaleht, mis ilmub Los Angeleses ja teistes USA läänepoolsetes osariikides. See on tiraaži poolest USA teine ajaleht New York Timesi järel. Ajalehte annab välja Tribune Company. Ajaleht ilmub iga päev. 2007. aastal oli ajalehe tiraaž üle 800 000 eksemplari. Ajalehe esimene number ilmus 1881. Ajavahemikul 1917–2004 on ajalehe ajakirjanikud saanud 37 Pulitzeri preemiat. Koduleht
UTair

UTAir on Venemaa lennukompanii. Kompanii kodulennujaam on Tjumeni oblastis asuv Roštšino lennujaam. Ettevõtte lennusõidukipargis on 74 lennukit ja 177 helikopterit. Ettevõte asutati 1934. Koduleht
Maimu Linnamägi

Maimu Linnamägi (sündinud Maimu Rummo; 13. detsember 1922 Tallinn – 13. jaanuar 1988 Tallinn) oli eesti kirjanik ja emakeeleõpetaja. Sündis õpetajate tütrena. Õppis Tallinna 12. Algkoolis ja Tallinna 4. progümnaasiumis ning Tallinna Õpetajate Seminaris, seejärel kaugõppijana Tallinna Õpetajate Instituudis ja Tallinna Pedagoogilises Instituudis, lõpetas viimase eesti keele õpetajana 1959. Alustas õpetajatööd Elvas 1943. aastal, hiljme oli õpetaja Kohilas ja Tallinnas. Aastatel 1959–1966 töötas Vabariiklikus Õpetajate Täiendusinstituudis pedagoogikametoodikuna, 1966. aastast kuni surmani töötas ajakirjade Pioneer ja Täheke vanemtoimetajana. Linnamägi hoolitses selle eest, et luuletajate luuletused kiiresti trükki saaks. Linnamägi luuletas ka ise lihtsakoelisi, humoorikaid lastevärsse, neid on ilmunud mitme luulekoguna. Tema luuletusi on ka viisistatud. Ta on tõlkinud Emma Moškovskaja lasteraamatu “Elas kord hall kitseke” (koos Leelo Tunglaga), toimetanud pedagoogilise kogumiku “Lastevanemad ja kool”. “Sügise sünnipäev” (1973) “Piparkoogipühad” (1980) “Oled sa märganud?” (1983) “Nukker kruus” (1985) Maimu Rummo abiellus 1946. aastal Arthur Linnamäega, kes oli eesti laulja. Linnamägi töötas aastatel 1946–1977 teatris Estonia ooperisolistina (bass). Paaril on kaks last (tütar Mari on sündinud 1947. aastal ja tütar Tiina 1954. aastal). Maimu Linnamäe vend Vello Rummo oli eesti teatrilavastaja ja pedagoog. Linnamägi isapoolne suguvõsa oli samuti loominguliselt edukas – onu Paul Rummo samuti eesti kirjanik. Linnamäe onupoeg Paul-Eerik Rummo on eesti poliitik ja kirjanik. Isa Jaan Rummo oli eesti kirjanik ja õpetaja. Oskar Kruus."Eesti kirjarahva leksikon", Tallinn : Eesti Raamat, 1995 https://www.luts.ee/arkaadia/?q=node/380 "Eesti Entsüklopeedia". https://www.geni.com/people/Maimu-Linnam%C3%A4gi/6000000007112526016
Veinikoda

Veinikoda on hoone, asutus või ettevõte, milles tegeletakse veini tootmise või villimise, kvaliteedikontrolli ja vaatides hoiustamisega. Vanima teadaoleva veinikoja varemed on leitud muistse Armeenia aladelt, need pärinevad ajast u 4100 aastat eKr. Pärast vaaraode võimuletulekut Vana-Egiptuses u 3100 aastat eKr hakati seal tootma viinamarjaveinisarnast ollust, mida kasutati punase värvi tõttu rituaalides ning mis sarnanes verega. Sellel ajal puutusid egiptlased kokku foiniiklastega, kes võtsid veini kaasa reisidele Vahemere maadesse ja levitasid seda üle tollase maailma. Nii puutusid veiniga kokku ka juudid, kes hakkasid seda religioossetes tseremooniates kasutama. Sarnaselt jõudis vein ka kreeklasteni, kelle jaoks muutus see kultuuri keskseks osaks. Sajandeid hiljem, Rooma impeeriumi aegadel, oli ka roomlaste jaoks vein vähemalt sama tähtis. Roomlased lõid ka esimesed viinamarjaistandused praeguse Prantsusmaa, Saksamaa, Itaalia, Portugali ja Hispaania aladele. Veinikoja eesmärk on veinide tootmine eri viinamarjasortidest, järgides veinivalmistamise protsessi. See hõlmab marjade kääritamist, mahla pressimist ja laagerdamist. Marjad võivad olla ettevõtte oma istandustest või teistest aedadest sisse ostetud. Paljudel ettevõtetel on oma veinikeldrid või degusteerimisruumid, kus kliendid saavad enne ostu sooritamist veine maitsta. Eestis hakati veini tootma 1920. aastal Põltsamaal ning esimese iseseisvusaja lõpuks hinnati neid jooke kõrgelt nii kodu- kui ka välismaal. Oma veinitootmise traditsioonide tõttu on Põltsamaa kandnud 1998. aastast Eesti veinipealinna tiitlit. Eestis tehakse nii värsket, laagerdatud kui ka vahuveini. Enamasti valmistatakse seda õuntest, kanarbikuliste sugukonda kuuluvate taimede marjadest (nt mustikas, jõhvikas, pohl) või ka muudest marjadest, näiteks karusmarjast, mustast arooniast ja mustast sõstrast. Luscher & Matiesen Muhu Veinitalu Veinivilla Peenjoogivabrik Nudist Põltsamaa tehas Veini valmistamine Veinimõis "How Wine Colonized The World". "Winery". "Põltsamaa veinikelder". Originaali arhiivikoopia seisuga 10. aprill 2019. Kersti Neiman (20. juuli 1998). "Põltsamaa sai veinipealinnaks". Õhtuleht. "Luscher & Matiesen Muhu Veinitalu". "Veinivilla". "Nudist Drinks". WorldwideWineTours How Wine Colonized The World
Gideon

Gideon (ka Giideon; heebrea keeles גִּדְעוֹן) on Piibli tegelane Kohtumõistjate raamatust. Tema lugu jutustatakse peatükkides 6, 7 ja 8.
Aleksei Hvostov

Aleksei Nikolajevitš Hvostov (vene keeles Алексей Николаевич Хвостов; 1. juuli/13. juuli 1872 – 5. september 1918 Moskva) oli Venemaa poliitik, Vologda ja Nižni Novgorodi kuberner. 26. septembrist 1915 kuni 3. märtsini 1916 oli ta Venemaa keisririigi siseminister. Ta lõpetas aastal 1893 hõbemedaliga Keiserliku Aleksandri lütseumi.
Giideon

EMK Kristlik Laager Gideon on Aa külas Aa ranna ääres endise Aa pioneerilaagri alal tegutsev Eesti Metodisti Kiriku lastelaager. Laagris on 15 hoonet, mis võivad mahutada kuni 400 inimest. Eesti Metodisti Kirik sai 1993. ja 1994. aasta suvel laagri Eesti Põlevkivilt rendile. Eesti Põlevkivi peadirektor Väino Viilup oli nõus laagrit kirikule tasuta kasutada andma, kuid tegi ka ettepaneku laager välja osta. Ameerika Ühendriikide Oklahoma osariigi Tulsa metodisti kirik finantseeris seda ostu. 15. märtsil 1995 kirjutasid superintendent Olav Pärnamets ja Väino Viilup ostulepingule alla. Samal päeval määrati kirikuvalitsuse otsusega laagri direktoriks Artur Põld, kes on sellel ametikohal tänaseni. Praeguseks kuulub kirikule peale hoonete ka maa (24,75 ha). Laagrit on toetanud ja abistanud ameeriklased. Laagri vahetused on rahvusvahelised: peale Eesti eesti ja vene laste käib laagris lapsi Lätist, Venemaalt, Soomest, Rootsist ja Saksamaalt. On korraldatud ka misjoniüritusi. Artur Põld Eesti Metodisti Kirik Laager Gideon Laager Gideon Eesti metodisti kiriku saidil Camp Gideon Facebook'is
Krimelte

Krimelte OÜ (uus nimi Wolf Group OÜ) on Eesti ettevõte, mis toodab ehituskeemia tooteid, näiteks ehitusvahtusid, hermeetikuid, ehitusliime, tihendeid, impregneerimisvahendeid nii profi- kui ka koduehitajale. 1994. aastal asutatud Krimelte OÜ alustas vahendusfirmana ja mõned aastad hiljem hakkas ise ehitusvahtu tootma, tõustes Eesti majanduse lipulaevaks ja edulooks. Peaaegu kolmekümne aastaga on ettevõttest välja kasvanud tuntud polüuretaanvahtude, hermeetikute, liimide ja pinnakatete tootja. Siiani oli Wolf Group katusbränd, mis ühendas Krimelte kaubamärke PENOSIL, Olivé ja Tempsi, tootmisüksusi Eestis, Hispaanias, Prantsusmaal ja Venemaal, 10 müügiettevõtet Euroopa Liidus, Ühendkuningriigis, Ukrainas, Kasahstanis ning müügiesindusi Põhja- ja Lõuna-Ameerikas, D-A-CH regioonis ja Taanis. Nüüd Wolf Groupi ekspordivõrgustik ulatub USAst Uus-Meremaani, Norrast Lõuna-Aafrika Vabariigini ja Brasiiliast Jaapanini, hõlmates enam kui 70 riiki. 2020. aastal Eesti ehituskeemia tootja, Wolf Groupi kuuluva Krimelte asutajad Jaan Puusaag ja Jaanus Paeväli omandasid firmas täisosaluse. 2024. aasta seisuga ettevõtte juhid on Jaanus Paeväli, Jaan Puusaag, Peeter Tohver ja Eddi Joost. "Krimelte OÜ muutub Wolf Group OÜ". Wolf Group OÜ. 10. mai 2022. Vaadatud 31. juulil 2024. "Wolf Group ettevõttest". Wolf Group OÜ. Vaadatud 31. juulil 2024. "WOLF GROUP OÜ (10167362) ülevaade Äripäevas". Äripäev. Vaadatud 31. juulil 2024. Krimelte ajalugu Krimelte OÜ muutub Wolf Group OÜ "Krimelte asutajad ostsid firma välja" ERR, 30. juuni 2020
Prudnik

Prudnik ([ˈprudɲik], saksa Neustadt, Neustadt in Oberschlesien, Neustadt an der Prudnik; tšehhi Prudník; sileesia saksa Neustoadt) on 21,237 (2017) elanikuga linn Poola edelaosas Opole vojevoodkonnas, 53 km Opolest edelas. Prudnik asutati kolmeteistkümnendal sajandil, linnaõigused sai 1255 aastal. Prudnik on Prudniki maakonna ja Prudniki valla halduskeskus. Prudniki raekoda https://bdl.stat.gov.pl/api/v1/data/localities/by-unit/031613110044-0965878?var-id=1639616&format=jsonapi, vaadatud 5.10.2022. http://www.polskawliczbach.pl/Prudnik
Saaroa keel

Saaroa keel on Taiwani keelte hulka kuuluv Austroneesia keel, mis on Taiwani saare keskosas elavate Taiwani põlisrahvaste hulka kuuluva saaroa rahva põliskeel. Seda osakab Taoyuani ja Kaochungi külas 10 vanemat inimest, kes igapäevasuhtluses kasutavad peamiselt hiina ja bununi keelt. Saaroa keeles on 13 konsonantfoneemi: |p, t, k, ʔ, s, v, ts, m, n, ŋ, r, ɾ, ɬ| ja 4 vokaalfoneemi |i, ɨ, u, a|. Saaroa keeles on laensõnu jaapani, hiina, lõunamini ja bununi keelest.
Alderney

Alderney on saar La Manche'i väinas Cotentini poolsaare lähedal, Kanalisaartest põhjapoolseim. Pindala 8 ruutkilomeetrit. Saar on künklik, kõrgus kuni 86 meetrit. Alderney kuulub Guernsey koosseisu.
DanTDM

Dan Robert Middleton (sündinud 8. oktoobril 1991), tuntud kui DanTDM, on Briti juutuuber ja elukutseline mängur. Enamik tema videoid on videomängust "Minecraft". Business Insider on tema iga-aastase sissetuleku hinnanud vahemikku 213 000 kuni 2,15 miljonit USA dollarit. 2021. aasta aprilli seisuga oli ta kanalil 17 miljardit vaatamist ja üle 25 miljoni tellija. https://beta.companieshouse.gov.uk/officers/7QepmF7pYH55RvCFGf2Utfw36GU/appointments http://www.businessinsider.com/richest-youtube-stars-2014-3?op=1&IR=T "DanTDM - YouTube Channel Statistics - WatchinToday". watchin.today. Originaali arhiivikoopia seisuga 28.04.2019. Vaadatud 27.04.2019. DanTDM YouTube'is Ametlik koduleht (inglise keeles)
Mihkel Kõrbe

Mihkel Kõrbe (sündinud 11. oktoobril 1989) on eesti pedagoog. 1996. aastal alustas kooliteed Merivälja Algkoolis. Alates teisest klassist õppis Kadrioru Saksa Gümnaasiumis, mille lõpetas hõbemedaliga aastal 2007. Seejärel lõpetas Tartu Ülikooli õigusteaduse erialal aastal 2011. Programmi "Noored kooli" kaudu tuli Kõrbe tagasi kooli õpetama ajalugu, ühiskonnaõpetust ja saksa keelt. Esialgu töötas ta Haapsalu Gümnaasiumis ning vedas Haapsalu lasteaias varase saksa keele programmi. Aastast 2013 tegutseb ta õpetajana oma kunagises koolis, Kadrioru Saksa Gümnaasiumis. Ajaloo-olümpiaadi komisjoni liige ja olümpiaaditööde koostaja. Tallinna Ülikoolis korraldanud õpetajate täiendkoolitusi õppeainete lõimingu ja õpetajate erialase arengu teemadel. Kadrioru Saksa Gümnaasiumi gümnaasiumi õppetoolijuht Kõrbe osales „Education 4 future“ programmis, mis aitab luua selgemat arusaama 21. sajandi koolist ning toetab muutuva õpikäsituse juurutamist Kadrioru Saksa Gümnaasiumis. Swedbanki klassiekskursioonide konkursi #MeieReis žürii liige. Aastatel 2014 ja 2015 oli Maxima Tulevikutalendi žürii liige. "Õpi õpetajaks!" kampaania reklaamnägu. Mihkel Kõrbe on Eesti Õpetajate Liidu juhatuse liige. Eesti Ajaloo- ja Ühiskonnaõpetajate Seltsi ja Eesti Saksa Keele Õpetajate Seltsi liige. Aastal 2017 pälvis Kõrbe Tallinna aasta noore õpetaja aunimetuse. Aastal 2018 pälvis Tallinna Haridusameti tunnustuse õpetajate koostöisuse arendamise eest. Kõrbe vanaisa August Kõrbe oli samuti pedagoog.